Lav et referat af nedenstående tekst:

Tekst:
Mange nordjyske bilister måtte torsdag morgen bruge ekstra lang tid på at komme på arbejde. Et løst brønddæksel betød nemlig kø i Limfjordstunnelen. To spor blev lukket i nordgående retning, fordi brønddækslet havde løsnet sig, da en lastbil kørte henover det. Lige bag lastbilen kørte endnu et køretøj, som ramte ind i brønddækslet. - Dækslet røg over i den anden vognbane, og vi registrerer det som et færdselsuheld, siger Karsten Højrup Kristensen, der er vagtchef ved Nordjyllands Politi. Uheldet skete omkring klokken 6.30, og klokken 9 kunne politiet så meddele, at alle spor i tunnelen igen var åbne. Mens brønddækslet blev repareret, kunne bilisterne forvente at bruge 30 minutter ekstra på at komme gennem tunnelen. - Det skete lige i de træls morgentimer. Men vi fik hurtigt åbnet to vognbaner, og så forsvandt køen, siger vagtchefen. Ingen kom til skade ved uheldet.

Referat:
Bilisterne skulle torsdag morgen sætte ekstra tid af for at komme gennem tunnelen til Vendsyssel.